Μάγδα+Π.

‍‍‍‍‍‍Καλησπέρα, συνάδερφοι. Είμαι η Μάγδα Πατσιάδου και χαίρομαι πολύ για τη γνωριμία μας. Εύχομαι καλό Πάσχα σε όλες!‍‍‍ ‍‍‍‍

Στις περισσότερες χώρες πλέον γίνεται προσπάθεια για την ένταξη και ενσωμάτωση των ΤΠΕ στην εκπαιδευτική διαδικασία. Αυτό προϋποθέτει αφενός την απόκτηση δεξιοτήτων σχετικά με τη χρήση του Η/Υ από όλο τον πληθυσμό και αφετέρου το σταδιακό μετασχηματισμό των εκπαιδευτικών συστημάτων, καθώς η χρήση του Η/Υ και των ΤΠΕ οδηγεί μοιραία σε αλλαγές στα αναλυτικά προγράμματα σπουδών, στον τρόπο διδασκαλίας, στο ρόλο του εκπαιδευτικού... Η εκπαιδευτική πολιτική της Ε.Ε. είναι σταθερά προσανατολισμένη προς αυτήν την κατεύθυνση, ήδη από τα μέσα της δεκαετίας του '90. Σε όλα τα φιλολογικά μαθήματα, η αξιοποίηση των ΤΠΕ μπορεί να οδηγήσει σε θετικά μαθησιακά αποτελέσματα. ‍‍Στο μάθημα της **Ιστορίας**, π.χ. θα βοηθούσε πολύ η συγκριτική παρουσίαση ιστορικών χαρτών, η ανεύρεση από το διαδίκτυο πληροφοριών, εικόνων, φωτογραφιών και η κριτική ανασύνθεση τους. Πιστεύω επίσης πως θα ήταν εξαιρετικά χρήσιμη η κατασκευή από τους μαθητές, με τη βοήθεια πάντα του διδάσκοντα, **εννοιολογικών χαρτών.** Ένας εννοιολογικός χάρτης αποτελεί μια γραφική αναπαράσταση εννοιών, όπου οι έννοιες αντιπροσωπεύονται με κόμβους και οι σχέσεις μεταξύ των εννοιών αντιπροσωπεύονται με συνδέσεις. Με τον τρόπο αυτό, μπορούν να παρουσιαστούν συγκριτικά και με κατανοητό τρόπο π.χ. η‍ εξωτερική πολιτική δύο αυτοκρατόρων, οι διαφορετικές θέσεις δύο πολιτικών, κ.α. Η χρήση τους ενδείκνυται για όλα τα μαθήματα της ειδικότητας ‍μας. Έχω ακούσει πως υπάρχουν λογισμικά που επιτρέπουν την εύκολη κατασκευή εννοιολογικών χαρτών. Θα ήταν ενδιαφέρον να τα γνωρίσουμε...‍‍
 * Σχετικά με την εργασία μας...**

**Α φάση (2 διδακτικές ώρες)**
==**1) Εξηγούμε στους μαθητές ότι σκοπός της περίληψης είναι να πληροφορήσουμε τους άλλους για το περιεχόμενο ενός κειμένου με σαφή και λιτό τρόπο. Συγχρόνως, το προς επεξεργασία κείμενο** ** εμφανίζεται **** στις οθόνες των Η/Υ. **== ==**2) Εξηγούμε στους μαθητές τα βήματα: α) Διαβάζουμε, κατανοούμε το κείμενο, δίνουμε πλαγιότιτλους στις παραγράφους. β) Συνοψίζουμε το περιεχόμενο, συνδέοντας τους πλαγιότιτλους. Προσέχουμε να επιλέγουμε τις κατάλληλες συνδετικές λέξεις και να μην επαναλαμβάνουμε στοιχεία. γ)** ** Διατηρούμε το ύφος και την οπτική του συγγραφέα και στεκόμαστε ουδέτεροι απέναντι στις θέσεις του. δ) Σεβόμαστε τους περιορισμούς στην έκταση (αριθμός λέξεων). **== ==** 3) Ο εκπαιδευτικός συντονίζει, διευκολύνει και καθοδηγεί. ‍Οι μαθητές‍ διαβάζοντας χρωματίζουν με τη βοήθεια του επεξεργαστή κειμένου τις λέξεις που δεν κατανοούν. **** Οι λέξεις αναζητούνται στη συνέχεια σε ένα ηλεκτρονικό λεξικό. Κατόπιν, σε ένα παράλληλο αρχείο, οι μαθητές καταγράφουν τους πλαγιότιτλους των παραγράφων του κειμένου. Στο σημείο αυτό, ο κάθε μαθητής διαβάζει τον πλαγιότιτλο που έδωσε στην 1η, 2η, 3η κτλ παράγραφο του κειμένου. Οι υπόλοιποι μαθητές μπαίνουν στη διαδικασία να αποτιμήσουν τη δική τους εκδοχή, βοηθούμενοι από τα σχόλια και τις υποδείξεις του διδάσκοντα. Μπορούν να διορθώσουν, να συμπληρώσουν και να βελτιώσουν τους δικούς τους πλαγιότιτλους. Ακολουθεί η σύνδεση των πλαγιότιτλων με την επιλογή των κατάλληλων συνδετικών λέξεων/φράσεων. Τηρείται η ίδια διαδικασία, με τις βοηθητικές παρεμβάσεις του εκπαιδευτικού, ώστε οι μαθητές να διαμορφώσουν το σώμα της δικής τους περίληψης κάνοντας αφαιρέσεις, προσθήκες, διορθώσεις. **==

** Β φάση (2 διδακτικές ώρες) **
==** 1) Ο εκπαιδευτικός ζητά από τους μαθητές να ελέγξουν την έκταση της περίληψης τους με τη βοήθεια του καταμετρητή λέξεων στο πρόγραμμα επεξεργασίας κειμένου. Οι μαθητές που υπερέβησαν τον προβλεπόμενο αριθμό λέξεων καλούνται να χρωματίσουν στο αρχείο τους τις λέξεις/φράσεις που θα μπορούσαν να αφαιρέσουν ή να αντικαταστήσουν, χωρίς να αλλοιωθεί ή να εκπέσει το νόημα του κειμένου. Γίνεται ομαδική συζήτηση. **== ==** 2) Ο εκπαιδευτικός ελέγχει το ύφος της περίληψης που διαμόρφωσαν οι μαθητές του στο πρώτο δίωρο. Στη συνέχεια, τους χωρίζει σε δύο ομάδες και τους ζητά να ξαναγράψουν το κείμενο της περίληψης, έτσι ώστε να ενταχθεί σε ένα άλλο επικοινωνιακό πλαίσιο. Οι μαθητές σε καινούργιο αρχείο ξαναγράφουν την περίληψη, υπογραμμίζοντας τις λέξεις/φράσεις που κάνουν τη διαφορά. Στο τέλος, σχολιάζονται από τον εκπαιδευτικό οι επιλογές της κάθε ομάδας και τα στοιχεία που διαφοροποιούν το κάθε επικοινωνιακό πλαίσιο. **==

==** Σχόλια: Η διδασκαλία γίνεται στο εργαστήριο πληροφορικής. Οι μαθητές εργάζονται συγχρόνως ατομικά και ομαδικά. Εκμεταλλεύονται και αξιοποιούν την ομαδική ευφυΐα. Ακολουθούν ευρετική πορεία προς τη μάθηση, κατασκευάζουν τη γνώση συλλογικά.**==

**__ΠΑΡΕΜΒΑΣΕΙΣ__**